Ako ang kasintahan mo!
Bakit mo ginawa 'yon, bata?
Maaaring bata pa ako,
pero pag naging bente anyos ka na, magdi-disisais na ako no'n.
Ha?
Siyanga pala, ano sa palagay mo?
'Yon ang unang halik nating dalawa, tama?
Hindi tulad mo, mayro'n na akong karanasan sa mga bagay na tulad ng paghalik.
Di mo puwedeng isali 'yong paghalik sa 'yo sa noo ng guro mo.
BITAK
Kaya mo talagang...
Sinabi ko na sa 'yo. Di ako nakakapagbasa ng isip.
Kakarinig ko lang ng mga kuwento na galing sa 'yo mismo,
kaya may mga alam na ako.
Ang mga paboritong kasabihan ng ama mo,
ang mga karanasan mo kasama ang guro mo sa lawa, at saka...
Sino ka ba talaga?
Maliban sa mga paboritong kasabihan ng ama ko,
wala pa akong pinagkukuwentuhan ng mga karanasan ko kasama ang guro ko.
At bukod pa ro'n, ngayon pa lang kita nakita!
Ngayon lang din kita nakita.
Naiintindihan mo ba ang sinasabi mo?
O! Binibini!
Kung saan-saan na kita hinanap.
Sayang naman. Kailangan ko nang umalis.
Sandali. Ano'ng pangalan mo?
Guinevere.
Mananatili ako sa Liones hanggang bukas, kaya magkita ulit tayo.
May sasabihin ako sa 'yo.
Malapit mo nang makilala
ang taong hinahanap mo.
PAG-ULAN NG APOY SA LIONES
Kailangan ba talaga sila?
Ang Apat na Kabalyero ng Katapusan.
- Ha? - Umayos ka, Chion!
Pinagdududahan mo ba ang propesiya ng dating hari?
Hindi sa gano'n.
Naisip ko lang...
Si Lancelot at ang batang 'yon na nagngangalang Percival o anuman.
Hindi ko lang lubos maisip na dahil sa isang propesiya,
magiging kabalyero ang mga probinsiyanong 'yon.
Nakakamangha talaga si Lancelot.
Higit pa sa 'kin ang mga kakayahan at karanasan niya.
Hindi kaya masyado n'yo siyang pinupuri?
Sigurado akong gano'n din si Percival.
Ang totoo niyan, hindi pa ako masyadong pamilyar sa kaniya,
pero halata namang may tinatago siyang kakaibang lakas.
Maiba tayo, tutukan na lang natin ang paghahanap kay Gawain sa ngayon.
Hindi kaya kailangan nating magdala ng mas maraming kasama para dito?
Si Am... Ibig kong sabihin,
naisip siguro ng tatay ko na magdudulot lang 'yon ng pagkabahala.
Nga pala, ang nag-iisang tanda natin,
'yong puting baluti na may mga gintong palamuti.
Kalokohan lang 'to.
Ako ba ang tinutukoy mo?
Oo.
Grabe...
Prinsipe Tristan.
O, kumusta?
Ginoong Pelio!
Nakabalik na pala kayo.
Oo. Kakabalik ko lang.
Tamang-tama.
May nakita ka bang nakaputing baluti na nababalutan ng gintong palamuti?
Wala, wala akong nakasalubong ganiyan.
Gano'n ba? Kung makita mo siya, ipaalam mo agad sa 'kin.
Masusunod po.
Jade, mukhang mag-isa ka lang ngayong araw,
pero bantayan mo nang mabuti ang prinsipe.
Masusunod po, ginoo!
Ha?
Hindi 'yon.
Hindi rin 'yon.
'Yon kaya?
Pilak 'yan, hindi puti.
Dahil sa paghahanap natin,
mapapansin mo talaga na puno ng mga Banal na Kabalyero ang Liones.
Ano nga ulit 'yong isang tanda?
Ginintuang mahika yata.
Ginintuang mahika?
Ano kayang klaseng mahika 'yon?
Ano ang pakiramdam na 'to?
Anong klaseng enerhiya 'yon?
Si Gawain kaya 'to?
Hindi...
Hanapin na muna natin si Chion.
Sa silangang lagusan...
Ayos lang siguro ro'n.
Manlalakbay ka ba o mangangalakal?
Ngayon lang kita nakita rito.
Maaari mo bang sabihin sa 'min ang pakay mo sa pagpunta sa Liones?
Wala naman. May hinahanap lang akong tao.
At sino ka naman?
Ako si Pelio,
ang Rubing Banal na Kabalyero at ang punong bantay ng Liones.
Naka-alerto kami ngayon sa mga potensiyal na kalaban.
Kailangang makipagtulungan sa 'min ang lahat ng kahina-hinalang tao.
Ano'ng nangyayari?
May ginawa bang kasalanan ang lasing na 'yon?
Marahil hindi napapansin ng iba,
pero napapalibutan ka ng masamang enerhiya.
Ito ang pinakamagandang paraan para lapitan ako ng malalakas na kalaban.
Gaano kaya kalakas ang Rubing Banal na Kabalyero?
Gusto mo bang malaman?
Maglalaban sila!
Hinamon ng isang lasing ang Banal na Kabalyero!
- Hawakan mo muna 'to. - Ha?
Hindi ako gagamit ng sandata sa isang kalabang walang sandata.
Kung gano'n,
simulan na natin!
Ngayon, magpakilala ka na.
Ginoong Pelio!
Sasabihin ko lang ang pangalan ko
kung nararapat kang makaalam nito.
Tifos.
Ano...
Dapat palagi kang handa sa mga masasamang pangyayari.
At sa sitwasyon mo, ang pagkahanap ko sa 'yo
ang pangyayaring 'yon.
Wala akong tiwala sa mga propesiya.
Ang sarili ko at mga paniniwala ko lang ang pinagkakatiwalaan ko.
Nakakaawa ka naman.
Isang hindi kilalang kabalyero na nagmula sa kawalan.
Kahit na mamatay ka, walang magluluksa rito para sa 'yo.
Nakapagtataka naman.
Hanggang diyan lang ba ang kaya mo
bilang isa sa Apat na Kabalyero ng Katapusan?
Kung gano'n,
mas nararapat pa akong maging kabalyero ng propesiya.
May huling habilin ka ba bago mamatay?
Oo nga pala, hindi ka makahinga dahil kay Silf!
Kung gano'n, Gnome,
maaari mo ba siyang durugin sa mga kamay mo
at ibaon siya sa ilalim ng lupa?
Itago ang patunay.
Tama na 'yan!
Kumikinang na Bituin!
Ginoong Tristan!
Paano n'yo nalaman?
No'ng nagkahiwalay tayo,
may binulong sa 'kin si Binibining Anne na mula sa Pulutong ni Percival.
Sinabi niyang kahina-hinala ang mga kinikilos mo.
Binigo mo 'ko.
Tama nga ang babala niya.
Ihinto mo na ang mahika mo.
Chion, paano mo nagawa 'yon?
Nagpapagaling na Bituin.
NAGPAPAGALING NA BITUIN
Ikaw...
Iligtas n'yo ako, Ginoong Tristan!
Ligtas ka na ngayon, Sir Gawain.
Ha?
Tantal ang pangalan ko.
Nagsasanay ako para maging Banal na Kabalyero.
- Ano? - Ha?
Sandali, bakit may suot na ganiyan ang isang nagsasanay na katulad mo?
E, kasi habang nag-iikot ako, nakita ko ang baluting ito na itinapon,
at hindi ko napigilan ang sarili ko na isuot ito.
Nasaan na ngayon si Gawain?
Magaling ka naman pala!
Ako dapat ang magsabi n'on sa 'yo.
Hindi ka man lang nahihirapan.
Isa ka nga sigurong magaling na kabalyero.
Saang bansa ka nagmula?
Pag sinabi ko 'yan sa 'yo, hindi lang suntukan ang magaganap dito.
Magpapatayan tayong dalawa. Gusto mo pa rin bang malaman?
Ayun! Nando'n siya!
Sa lalaking siguro 'yon galing ang nakakakilabot na enerhiya!
Ikaw ba si Gawain, ang ikaapat na kabalyero ng propesiya?
Uy, bata, mapanganib dito!
Ha? Isang matandang lalaki ang ikaapat na kabalyero?
Mukhang nakakaasiwa siyang kasama.
Uy, Percival! Ang tagal kitang hinanap!
Ha?
Ginoo, kilala mo ako?
Ano'ng pinagsasasabi mo? Ako 'to. Ako!
Parang narinig ko na ang ganiyang tono ng pananalita.
'Wag mong sabihing nakalimutan mo na ang pangako natin sa isa't isa!
Nangako kang magiging mag-aaral ko pag natalo kita sa isang laban!
Imposible!
Pellegarde!
Bakit ka nandito sa Liones?
Sinundan kita mula pa ro'n sa gubat!
Hindi ko alam kung magkakilala kayo, pero umalis ka na rito.
Hindi ito ang lugar para sa mga batang katulad mo.
O, puwede ka nang umalis dito.
Ano?
Ang batang ito ang pakay ko rito.
Ang isa sa Apat na Kabalyero ng Katapusan!
Si Percival!
Ang... batang ito?
Gano'n na lang ba 'yon?
Labanan mo na siya, Banal na Kabalyero!
Kung gano'n, mas lalo kang naging kahina-hinala ka.
Hindi ipinaalam sa mga tao ang tungkol sa mga kabalyero ng propesiya.
Bakit mo alam ang pangalan nila?
Dahil isang kabalyero ng Camelot ang lalaking ito
na tumutugis kay Percival!
- Nandito ka rin pala? - Isang Kabalyero ng Kaguluhan!
Kaya pala nakakakilabot ang enerhiya niya.
Ang lakas ng loob mong mag-ikot sa Liones nang mag-isa.
Babalaan na kita.
Kung binabalak mong magpakitang-gilas at pigilan ako nang mag-isa...
Sa kasamaang palad, hindi ako mayabang.
Wala ka nang takas.
Heto na.
Gagamitin ko na ang kapangyarihan ko sa sitwasyong ito
para makuha ang pakay ko!
- Lumayo kayo rito! - Masama ito!
Gagamitin ng Banal na Kabalyero ang buong lakas niya sa labang ito!
Madadamay kayo sa magiging pinsala!
- Tumakbo na kayo! - Tutulungan kitang lumaban!
- Salamat na lang. - Ha?
'Wag mong mamasamain ito.
Tungkulin ko bilang Banal na Kabalyero na protektahan ang kabalyero ng propesiya.
Wala na akong silbi ngayon.
Pagkatapos ng huling pamamaalam ko kay Ginoong Tristan,
wala na akong mahanap na dahilan para mabuhay pa.
May problema ka ba, binibini?
Wala.
Puwede ba kitang samahan?
Gusto kong mapag-isa.
Hindi ko puwedeng iwan mag-isa ang isang umiiyak na binibini.
Hindi ko kailangan ng magpapagaan sa loob ko.
Alam ko sa sarili kong hindi ako gano'n kahali-halina!
'Wag mong sabihin 'yan.
Hindi nababagay sa mahinhing babaeng gaya mo ang umiyak.
'Wag mo akong bolahin!
Alam kong hindi nararapat ang isang napakatangkad na babae
na may kakaibang lakas sa lalaking 'yon!
Nakakainggit naman 'yong taong minamahal nang tunay ng gaya mo.
Sa mga mata ko, sapat na ang kahinhinan mo.
Kalimutan mo na ang lalaking may makitid na isip
na pinupuna ang tangkad mo.
At magsabihan tayo ng mga madamdaming salita sa isa't isa.
Hindi ako ang tipo ng babae na magkakagusto agad sa iba
dahil lang tinanggihan ako ng minamahal ko.
Kung tutuusin, nakalaan ang katawan ko sa lalaking 'yon.
Ano 'yon?
Tinamaan ka!
Walang kuwenta ang maliit na galos na 'to...
Ha?
Ano?
Ang kamay ko...
Ano'ng nangyayari?
Iaangat ko dapat ang sandata ko pero nabitawan ko 'to.
Yuyuko dapat ako, pero napapatingala ako.
Ano'ng nangyayari?
"Pagkontrol ng isip" ang mahika mo, tama ba?
Pagsalungat.
Ang sinumang matamaan ng mahikang ito,
maigagalaw lang ang bahagi ng katawan nila nang salungat sa kagustuhan nila.
Ang lupit ng mahikang 'yon.
Oo nga.
Sugurin n'yo siya!
Heto na ako!
Kung gano'n, dudurugin ko kayo gamit lang ang mahika!
- Ha? - Naku naman.
Sinira nila ang magandang sandali nating dalawa.
Sino ka ba talaga?
Ako ang nag-iisang "Panginoon ng Araw",
Gawain.
Umaatake ang kalaban?
Malapit 'yon sa silangang lagusan!
Kamahalan!
"Durugin ang masasama at tulungan ang mahihina.
Protektahan ang mga mahahalaga sa 'yo, sa abot ng makakaya mo."
Naiintindihan ko na.
Sa paningin mo, nasa panig ako ng kasamaan.
Hindi sa kinamumuhian kita, Pellegarde.
Pero hangga't nasa panig ka ni Ama at ni Haring Arthur,
mananatili kang kalaban ko!
Hindi mo ako kinamumuhian? Natutuwa akong marinig 'yan.
Masyadong mapanganib na harapin siya nang mag-isa!
Kahit na kabalyero ka ng propesiya, mahirap tapatan ang mahika ng taong 'yan!
Kung gano'n,
puwersahan kitang kukunin, gaya ng plano ko,
Percival!
Hindi kita hahayaan!
Binalutan mo ang sarili mo ng mahika.
Mukhang lumakas ka nang kaunti.
Walang-hanggang Apoy!
Nakalimutan mo na ba?
Hindi tinitigilan ng apoy ko ang kalaban hanggang sa maging abo sila!
Masama ito!
Tuloy-tuloy ang pagdami ng apoy sa paghiwa niya!
Tulungan natin siya!
Tanga! Pag lumabas ka sa bulang ito, masusunog tayong lahat!
Hihigupin ko na lang ang mga apoy na 'to!
Ibang klase!
Ibang klase ka talaga.
Ano naman ang gagawin mo rito?
Mas umiinit ba ang apoy niya?
Kumikinang na Apoy ng Impiyerno!
Kinain ng apoy niya ang mahika ni Percival?
Paano natin mapipigilan ang mahikang tulad niyan?
Hindi ko pa talaga siya matatalo.
'Wag kang panghinaan ng loob.
Totoong mas lumakas ka
kung naiintindihan mo na ang agwat ng kakayahan natin.
Ngayon, sasama ka na sa 'kin.
Aapulahin ko ito.
- Ha? - Ha?
Ano?
Bata, ikaw ba ang gumawa n'on?
Ang lakas naman ng loob mong tawagin akong bata,
mahinang nilalang na gumagamit ng apoy.
Ako na si Pellegarde,
ang Itim na Kabalyero, tinawag mong mahinang nilalang?
Ang lakas ng loob mo!
Imposible. May sapat siyang lakas para apulahin ang apoy ko?
Ginintuang... mahika?
Ikaw basura ka, ginulo mo ang pakikipagmabutihan ko!
Isipin mo na lang na kabayaran 'to sa paninira sa sandaling 'yon.
Ikaw ba si Gawain?
Ha? Paano mo nalaman ang pangalan ko?
Babae pala ang ikaapat.
- Ang astig! - Ang astig!
Ang mahikang ito,
ikaw si Binibining Gawain, tama ba?
Tama. Ano'ng problema, Prinsipe Tristan?
Ano ba sa palagay mo?
Sinabi kong manatili ka lang sa kastilyo!
Ayoko kasi sa lahat ang inuutus-utusan ako.
Mabuti na lang nahanap mo na siya.
Oo nga.
Maiba tayo,
sino siya?
Mag-ingat ka! Naninilbihan siya kay Haring Arthur!
Ano?
Mukhang wala pa rin kayong natutuhan sa pagpasok sa kahariang ito.
Mga Kabalyero ng Kaguluhan!
Mahika na nagmula sa angkan ng demonyo at sa angkan ng diyosa.
Tanda, kung gusto mo nang umatras, ito na ang pagkakataon mo.
Dehado ka na sitwasyong ito.
Ang pulang soro noong araw na 'yon!
Nakakamangha naman 'yon.
Ikaw, nakita kita sa gubat na 'yon.
Tao ka ba o isang espiritu?
Hindi kaya?
Ibig sabihin ba nito...
Nagtipon na silang lahat?
Ang batang lalaking puno ng misteryo na may di matukoy na anyo
at ang batang lalaking may berdeng buhok na parang pakpak ng isang ibon.
Ang batang lalaking may kabanalan at kalupitan sa mga mata niya
at ang batang lalaking may ginintuang mahika.
Hindi, isa siyang babae.
Pagmasdan n'yo! Sa lahat ng nandito, ako pa ang nanginginig sa tuwa!
Naiintindihan ko na. Kayo pala ang mga 'yon!
Ang apat na kalamidad mula sa propesiya!
Kayo ang wawasak sa Camelot, na binuo ng aking hari.
Ang Apat na Kabalyero ng Katapusan!
PAGPAPAAMO NG PASAWAY
Tagapagsalin ng subtitle: Renz Tabigne